**Fără griji**

*Alexandru Andrieș*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Anii trec mai ușor decât ne închipuim,

Îi căutăm în sertar și brusc nu-i mai găsim;

Nimeni nu știe precis unde se duc anii ăștia așa,

Eu cred că probabil se adună

Și stau împreună

Undeva!

Așa că nu-ți fă griji

Zău, tu nu-ți fă griji, draga mea,

N-ai de ce să-ți faci griji,

Toată lumea pățește așa...

Aș vrea să te păstrez lângă mine, aproape de tot,

De-aia am conceput un buzunar special la capot...

În el încapi doar tu și nimeni altcineva,

Se-nchide cu fermoar

Și-năuntru doar

Argint și catifea!

Tu poți să vii oricând

Și să stai aici cât dorești,

Și când e ziua ta

Am să-ți cânt și-am să-ți spun povești...

Ce zici, ce idee!

Ține-o sub cheie,

Ai grijă de ea!...